පසුගිය 13 වනදා ජනප්‍රිය වේදිකා සහ ටෙලිනාට්‍ය නිළියකගේ දියණියකගේ වරලස මෙලෙස කපා දමා ඇති අතර සිද්ධියට සම්බන්ධ සැකකාර කාන්තාවන් තිදෙනෙක් පානදුර උතුර පොලිසිය විසින් අත්අඩංගුවට ගනු ලැබුවා.මෙලෙස අත්අඩංගුවට ගෙන ඇත්තේ අදාල කාන්තාව අනියම් සම්බන්ධතාව පවත්වාගෙන ගොස් ඇති පුද්ගලයාගේ 41 හැවිරිදි බිරිඳ, ඔහුගේ 17 හැවිරිදි දියණිය සහ අනියම් සම්බන්ධතාව පවත්වාගෙන ගිය කාන්තාවගේ 30 හැවිරිදි නෑනා බවයි පොලිසිය සඳහන් කළේ.සැකකාරියන් තිදෙනා පසුගිය 13 වනදා රාත්‍රියේ පානදුර, ගොරකාන ප්‍රදේශයේ පිහිටා ඇති අදාල කාන්තාවගේ රූපලාවන්‍යාගාරයට කඩාවැදී ඇයට පහර දී ඇයගේ වරලස කපා දමා තිබුණා.ඒ අනුව මේ සම්බන්ධයෙන් සිදුකළ පැමිණිල්ලකට අනුව ඊයේ (14) අදාල සැකකාරියන් තිදෙනා අත්අඩංගුවට ගත් බවයි පානදුර උතුර පොලිස් ස්ථානාධිපතිවරයා පැවසුවේ.